Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30) MüM rendelet előírásai szerint kell
Paragraph Index: 230

1. A szakmai vizsgán számon kérhető feladatok a szint megjelölésével A szakképes vizsgáztatási követelményei megegyeznek a III. fejezetben foglalt képzési követelmények tantárgyanként, illetve azokon belül jelölt témákban meghatározott elsajátítási szintekkel. Az alkalmazott tudásszint elemek értelmezését az 1. számú melléklet tartalmazza. A vizsgázónak a vizsgák során egyértelműen bizonyítania kell, hogy a III. fejezetben felsorolt tantárgyakból, illetve azok témáiból megfelelő elméleti és gyakorlati tudással rendelkezik, és a tantárgyi ismereteket képes átfogó komplex módon a gyakorlatban is alkalmazni. Az a tanuló, aki a tűzvédelmi szakelőadó szakképzés tantervében előírt tanulmányi kötelezettségeinek eleget tesz, a képzés során az oktatott tantárgyakból legalább elégséges (2) évközi teljesítményt nyújt, szakmai vizsgára bocsátható. Szakmai vizsgán számot kell adni, tűzoltási és műszaki mentési ismeretek, tűzmegelőzési ismeretek, műszaki ismeretek, tűzvédelmi igazgatás tantárgyak tananyagának elsajátításáról.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes